CELEX: 32013R0955
Language: hu
Date: 2013-10-04 00:00:00
Title: A Bizottság 955/2013/EU végrehajtási rendelete ( 2013. október 4. ) a propikonazol létező hatóanyag 9-es terméktípusba tartozó biocid termékekben való felhasználásának jóváhagyásáról  EGT-vonatkozású szöveg

5.10.2013   
            
            
               HU
            
            
               Az Európai Unió Hivatalos Lapja
            
            
               L 263/7
            
         A BIZOTTSÁG 955/2013/EU VÉGREHAJTÁSI RENDELETE
   (2013. október 4.)
   a propikonazol létező hatóanyag 9-es terméktípusba tartozó biocid termékekben való felhasználásának jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:
   
               (1)
            
            
               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK európai parlamenti és tanácsi irányelv (3) I., IA., illetőleg IB. mellékletébe való felvétel lehetősége szempontjából meg kell vizsgálni. E jegyzékben a propikonazol is szerepel.
            
         
               (2)
            
            
               Az 1451/2007/EK rendelet alapján és a 98/8/EK irányelv 11. cikkének (2) bekezdésével összhangban megtörtént a propikonazol értékelése az említett irányelv V. melléklete szerinti – az 528/2012/EU rendelet V. mellékletében meghatározott 9. terméktípusnak megfelelő – 9. terméktípusban, azaz a rost, bőr, gumi és polimerizált anyagok tartósítószereiben való felhasználás céljából.
            
         
               (3)
            
            
               Finnországot jelölték referens tagállamnak, amely az 1451/2007/EK rendelet 14. cikke (4) és (6) bekezdésének megfelelően 2011. február 11-én benyújtotta a Bizottságnak az illetékes hatóság jelentését, valamint egy kapcsolódó ajánlást.
            
         
               (4)
            
            
               A tagállamok és a Bizottság megvizsgálta az illetékes hatóság jelentését. Az 1451/2007/EK rendelet 15. cikkének (4) bekezdése alapján a Biocid Termékek Állandó Bizottsága 2013. július 12-én értékelő jelentésben foglalta össze a vizsgálat eredményeit.
            
         
               (5)
            
            
               Az értékelő jelentésből kitűnik, hogy a 9. terméktípusban felhasznált, propikonazolt tartalmazó biocid termékek várhatóan megfelelnek a 98/8/EK irányelv 5. cikkében megfogalmazott követelményeknek.
            
         
               (6)
            
            
               Helyénvaló ezért jóváhagyni a propikonazolnak a 9-es terméktípusba tartozó biocid termékekben való felhasználását.
            
         
               (7)
            
            
               Mivel az értékelés a nanoanyagokkal nem foglalkozott, az 528/2012/EU rendelet 4. cikkének (4) bekezdése alapján a jóváhagyás az ilyen anyagokra nem terjed ki.
            
         
               (8)
            
            
               Egy adott hatóanyag jóváhagyását megelőzően célszerű elegendő időt hagyni arra, hogy a tagállamok, az érdekelt felek – és adott esetben a Bizottság – felkészülhessenek az ebből fakadó új követelmények teljesítésére.
            
         
               (9)
            
            
               Az ebben a rendeletben foglalt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A RENDELETET:
   1. cikk
   A propikonazolt mint a 9-es terméktípusba tartozó biocid termékekben felhasználható hatóanyagot az e rendelet mellékletében szereplő előírásoktól és feltételektől függően jóvá kell hagyni.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 4-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 167., 2012.6.27., 1. o.
   
      (2)  HL L 325., 2007.12.11., 3. o.
   
      (3)  HL L 123., 1998.4.24., 1. o.
   
      MELLÉKLET
      
                  Közhasználatú név
               
               
                  IUPAC-név
                  Azonosító számok
               
               
                  A hatóanyag minimális tisztasági foka (1)
                  
               
               
                  A jóváhagyás időpontja
               
               
                  A jóváhagyás lejártának időpontja
               
               
                  Terméktípus
               
               
                  Különleges követelmények (2)
                  
               
            
                  Propikonazol
               
               
                  1-[[2-(2,4-diklór-fenil)-4-propil-1,3-dioxolán-2-il]metil]-1H-1,2,4-triazol
                  EK-sz.: 262-104-4
                  CAS-szám: 60207-90-1
               
               
                  930 g/kg
               
               
                  2015. június 1.
               
               
                  2025. május 31.
               
               
                  9
               
               
                  A termék értékelése során különleges figyelmet kell fordítani a jóváhagyás iránti kérelemben foglalt olyan felhasználásokhoz kapcsolódó kitettségre, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  A jóváhagyás feltételei:
                  Az ipari felhasználók és a terméket foglalkozásszerűen alkalmazó felhasználók számára biztonságos munkafolyamatokat és megfelelő szervezeti intézkedéseket kell meghatározni. A termékeket megfelelő egyéni védőeszközökkel kell használni, kivéve, ha a kockázatok más módon is elfogadható szintre csökkenthetők.
                  Ha egy árucikket propikonazollal kezeltek vagy abba szándékosan propikonazolt kevertek, valamint, ha szükséges, a bőrrel való érintkezés lehetősége, illetve a propikonazolnak rendes felhasználási feltételek között történő környezetbe jutása esetén a kezelt árucikk forgalomba hozataláért felelős személynek gondoskodnia kell arról, hogy a címke tegyen említést a bőrszenzibilizáció veszélyéről, és szerepeljenek rajta az 528/2012/EU rendelet 58. cikke (3) bekezdésének második albekezdésében felsorolt információk.
               
            
         (1)  Az ebben az oszlopban jelzett tisztaság az 528/2012/EU rendelet 8. cikke alapján végzett értékeléshez használt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.
      
         (2)  Az 528/2012/EU rendelet VI. mellékletben előírt közös elvek alkalmazásához az értékelő jelentések tartalma és következtetései a Bizottság internetes oldalán olvashatók: http://ec.europa.eu/comm/environment/biocides/index.htm